**Židia v Japonsku** sú minoritná etnonáboženská skupina, majúca takmer 2000 členov (0,0016 % z celkového počtu obyvateľov). Prví z nich sa v Japonsku usadili v 16. storočí vo veľmi malom množstve – kvôli zahraničnej politike *sakoku* (jap. 鎖国, *krajina v reťaziach*, tzn. zamknutá krajina).

Dejiny
------

### 19. storočie

Vo veku zámorských objavov Japonsko, dovtedy celkom neznámu krajinu, postupne objavovali portugalskí a holandskí obchodníci. Prvá zmienka o židovskom usadlíkovi však pochádza až z roku 1853, kedy skupina Židov vytvorila *shtetl* (židovské mestečko) v Jokohame s počtom asi 50 rodín z rôznych kútov sveta. Tu tiež vznikla prvá synagóga v Japonsku. Po veľkom zemetrasení v Kantó sa v roku 1923 mnohí presťahovali do Kóbe.

V 80. rokoch 19. storočia bola založená ďalšia židovská komunita v Nagasaki. Jej populácia bola dvakrát väčšia ako tá v Jokohame. V rokoch 1900 až 1960 bola židovská komunita v Kóbe jednou z najväčších v Japonsku a jej pestrá demografia zahrňovala Židov z Blízkeho východu (Irak, Sýria), ale tiež zo strednej a východnej Európy (Nemecko, Poľsko, Rumunsko).

Počas tohto obdobia sa rozrastala Tokijská komunita (dnes v Japonsku najväčšia), kam prúdili Židia predovšetkým zo Spojených štátov amerických a Západnej Európy.

20. storočie
------------

### Plán Fugu

Bol to práve plán Fugu, ktorý cez svoju antisemitskú podstatu zachránil nespočetné životy Židov počas 2. svetovej vojny. Podľa *Protokolov sionských mudrcov*, antisemitského pamfletu z ktorého tento plán vyšiel, „Židia ovládajú celý svet". Kým kresťania sa snažili tento problém vyriešiť zlikvidovaním všetkých Židov, Japonci sa snažili zvelebiť a využiť „magické schopnosti Sionu" pre dobro Japonska.

Plán je pomenovaný podľa nebezpečnej ryby Fugu, ktorá je v prípade nesprávneho spracovania smrteľná kvôli tetradotoxínu obsiahnutom v jej pečeni a koži.

### Japonské cisárstvo a Židia

Aj keď Japonské cisárstvo skoro začalo spolupracovať s nacistickým Nemeckom, premiér, minister zahraničných vecí, minister cisárskeho námorníctva a ďalší vydali dekrét proti vyhosteniu Židov z Japonska.

Antisemitizmus v Japonsku
-------------------------

Geto v Šanghaji (1943)
Antisemitizmus v Japonsku je pomerne malý, hoci zdokumentovaný fenomén. Nespočetné množstvo rasistických tabu zakorenených v západnom svete a klasický element antisemitizmu však v japonskej mentalite chýba, keďže najväčšie náboženské zastúpenie v Japonsku má kombinácia šintoizmu s budhizmom. Stereotypy (aj západné stereotypy) sú v japonskej populárnej kultúre často terčom satiry.

Podľa Davida Kranzlera zásadný rozdiel medzi európskym a japonským antisemitizmom je predovšetkým v tom, že európsky nadväzuje na kresťanskú a/alebo kresťansky-ovplyvnenú predstavu prirovnávajúcu Žida k Satanovi či Antikristovi, zatiaľčo Japonci túto predstavu nepoznajú."

*Protokoly sionských mudrcov*, dnes už známe ako klasický antisemitský podvrh, ovplyvnili isté kruhy japonskej akadémie a vojenstvo. To malo za následok vznik plánu Fugu, ktorého cieľom bolo zachrániť európskych Židov pred holokaustom a dopraviť ich cez Šanghajské geto do Japonského cisárstva. Medzi ľuďmi, ktorí pomáhali s presunom, bol napríklad Chiune Sugihara, japonský konzul v Litve, ktorý udelil viac ako 5000 víz do Japonska Židom, ktorým hrozila smrť.

V priebehu vojny bola japonská vláda tlačená nemeckými nacistami k uplatneniu antisemitských zásad a ku koncu vojny k zabitiu obyvateľov šanghajského geta, napriek tomu japonská vláda tieto opakované snahy odkladala, až ich nakoniec celkom odmietla.

Rabíni
------

### Tokijská židovská obec

* r. Herman Dicker, 1960–1963, ortodoxný
* r. Marvin Tokayer, 1968–1976, konzervatívny
* r. Jonathan Z. Maltzman, 1980–1983, konzervatívny
* r. Michael Schudrich, 1983–1989, konzervatívny
* r. Moshe Silberschein, 1989–1992, konzervatívny
* r. Jim Lebeau, 1993–1997, konzervatívny
* r. Carnie Shalom Rose, 1998–1999, konzervatívny
* r. Elliot Marmon, 1999–2002, konzervatívny
* r. Henri Noach, 2002–2008, konzervatívny
* r. Rachel Smookler, reformný
* r. Antonio Di Gesù, 2009–súčasnosť, konzervatívny

Zoznam japonských Židov
-----------------------

|  |  |
| --- | --- |
| Veľvyslanci
* Eli Kohen

Ostatní
* James Rosenberg
* Alfred Birnbaum
* Dan Calichman
* Lopo Sarmento de Carvalho
* Julie Dreyfus
* Peter Drucker,
* Rachel Elior
* Ofer Feldman,
* Péter Frankl, matematik
* Marty Friedman,
* Ayako Fujitani, (konvertita)
* Szymon Goldberg
* David G. Goodman
* Karl Taro Greenfeld
* Manfred Gurlitt
* Suiren Higashino, fotografka, modelka (izraelská matka)
* Shifra Horn
* Chaim Janowski
* Max Janowski
* Charles L. Kadis
* Kanji Ishizumi, konvert
* Rena "Rusty" Kanokogi, née Glickman

 | * Abraham Kaufman
* Michael Kogan, zakladateľ Taito Corporation
* Fumiko Kometani, autor, umelec (konvertita)
* Setsuzo Kotsuji, profesor Hebreistiky (konvertita)
* Leonid Kreutzer, pianista
* Yaacov Liberman
* Henryk Lipszyc
* Leza Lowitz, americký japanológ
* Alan Merrill
* Sulamith Messerer
* Emmanuel Metter
* Albert Mosse
* John Nathan
* Emil Orlík
* Klaus Pringsheim
* Ludwig Riess
* Joseph Rosenstock, dirigent NHK Symphony Orchestra
* Jay Rubin
* Arie Selinger
* Ben-Ami Shillony, izraelský japanológ
* Kurt Singer
* Leo Sirota
* Dave Spector
* Christopher W(ładysław Antoni). Szpilman
* Zerach Warhaftig
* Vladimir Ashkenazy, „čiastočný" Žid (patriarchálny)
* Peter Barakan, „čiastočný" Žid (patriarchálny)
* Bernard Jean Bettelheim
* Hideo Levy, „čiastočný" Žid (patriarchálny)
* Steven Seagal, „čiastočný" Žid (patriarchálny)
 |

Referencie
----------

1. 1 2  Kranzler, David. *Japanese, Nazis & Jews: The Jewish Refugee Community in Shanghai, 1938–1945*. p.207
2. ↑   *Question 戦前の日本における対ユダヤ人政策の基本をなしたと言われる「ユダヤ人対策要綱」に関する史料はありますか。また、同要綱に関する説明文はありますか。* [online]. Ministry of Foreign Affairs of Japan, [cit. 2010-10-02]. Dostupné online.
3. ↑   *猶太人対策要綱* [online]. Japan Center for Asian Historical Record, 1938-12-06, [cit. 2010-10-02]. S. 36/42. Dostupné online.

* *Tento článok je čiastočný alebo úplný preklad článku Židé v Japonsku na českej Wikipédii.*

Pozri aj
--------

* Plán Fugu
* Teória spoločného pôvodu Japoncov a Židov

Externé odkazy
--------------

* Židia a Japonci: Kultúrne znaky a spoločné hodnoty Archivované 2012-06-11 na Wayback Machine (po anglicky)
* Public Broadcasting System: Desať stratených kmeňov Izraela - Japonsko (po anglicky)
* The Jews of Kobe (po anglicky)